ОБЩИНА-БЯЛА, ОБЛАСТ РУСЕ


7100 Бяла, обл.Русе, пл.“Екзарх Йосиф І ” № 1, тел. 0817/ 720-20, факс 0817/746-34, 

E-mail: byala.rs@byala.bg


СЪОБЩЕНИЕ
ОБЩИНА БЯЛА, област Русе предоставя на заинтересованите лица възможност в 30-дневен срок, считано от 19.11.2021 г., да изразят предложения, становища, мнения и препоръки по настоящия Проект за приемане на план-сметка за дейностите по управление на отпадъците и определяне размера на таксата за битови отпадъци за 2022 година. 
На основание чл. 66, ал. 1 от Административнопроцесуалния кодекс, настоящият проект за решение е публикуван на интернет страницата на Община Бяла: https://www.byala.bg, на 19.11.2021 г., обявен е на информационното табло в Център за услуги и информация на граждани (ЦУИГ) гр. Бяла, пл. „Екзарх Йосиф І“ № 3 на същата дата. Предложенията и становищата могат да се депозират на електронния адрес на общината byala.rs@byala.bg и в деловодството в сградата на общинска администрация на адрес: гр. Бяла, пл. „Екзарх Йосиф І“ № 1.

Съгласно чл. 69, ал. 1, т. 4 от Административнопроцесуалния кодекс ще бъде проведено обществено обсъждане на 21.12.2021 г. /вторник/ от 16:00 часа в сградата на читалище „Трудолюбие-1884“, гр. Бяла, пл. „Екзарх Йосиф I“ №9 при спазване на изискванията на действащите противоепидемични мерки в страната.
19.11.2021 г.
          /п/
димитър славов

Кмет на Община Бяла
Област Русе



П Р О Е К Т

За приемане на план-сметка за дейностите по управление на отпадъците и определяне размера на таксата за битови отпадъци за 2022 год.

П Р Е Д Л О Ж Е Н И Е 

ОТ  димитър крумов славов
КМЕТ НА ОБЩИНА  БЯЛА, ОБЛАСТ РУСЕ
Относно: Одобряване на план - сметка за дейностите по чл. 66, ал. 1 от Закона за местните данъци и такси за 2022 г. и размера на таксата за битови отпадъци за 2022 г. на територията на Община Бяла

УВАЖАЕМИ ДАМИ И ГОСПОДА,
В изпълнение на Закона за местните данъци и такси предлагам за разглеждане План-сметка за дейностите по сметосъбиране, сметоизвозване, обезвреждане на битовите отпадъци в регионално депо Бяла, поддържане чистотата на териториите за обществено ползване и определяне на годишния размер на таксата за битови отпадъци за 2022 година.

На основание чл. 66, ал.1 от Закона за местните данъци и такси (ЗМДТ) Общинският съвет е органът, който определя размера на таксата битови отпадъци при спазване на принципите за възстановяване на пълните разходи на общината по предоставяне на предлаганите услуги, въз основа на одобрена план–сметка за всяка дейност, включваща необходимите разходи за:

1.осигуряване на съдове за съхраняване на битовите отпадъци - контейнери, кофи и други;

2.събиране, включително разделно, на битовите отпадъци и транспортирането им до депата или други инсталации и съоръжения за третирането им;

3.проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и 64 от Закона за управление на отпадъците;

4.почистване на уличните платна, площадите, алеите, парковите и другите територии от населените места, предназначени за обществено ползване.

Размерът на таксата за битови отпадъци се определя по реда на чл. 66 от ЗМДТ за всяка услуга поотделно-сметосъбиране и сметоизвозване; обезвреждане на битовите отпадъци в депа или други съоръжения; чистота на териториите за обществено ползване. Дължимата от задълженото лице такса за битови отпадъци е сбор от размерите на таксите за отделните гореизброени услуги.

Съгласно действащата нормативна уредба в Закона за местните данъци и такси, такса битови отпадъци се определя на база количество отпадък, а когато установяването на база количество не е възможно, това става на база друга основа, определена от Общинския съвет.

Сметосъбирането и сметоизвозването в Община Бяла не е организирано с индивидуални съдове за смет и към настоящият момент общината не разполага с нужните технически средства и човешки ресурс за установяване количествата на битовите отпадъци. За да се определи такса битови отпадъци според количеството на всеки ползвател, според обема на предоставяната услуга, са необходими значителни инвестиции и разходи за закупуването на технически и измервателни средства, за чекирането на съдовете за събиране на битов отпадък, за купуване на торби за смет, за човешки ресурс, за организиране и извършване на необходимия контрол. С оглед на гореизложеното и предвид ситуацията на световна пандемия Община Бяла не е в състояние да отдели средства и човешки ресурс за установяване количеството битови отпадъци по чл. 67, ал.1 от ЗМДТ, поради което предлагам размера на такса смет през 2022 г. за имотите в Община Бяла да се определя на основание чл. 67, ал.2 от ЗМДТ – пропорционално на данъчната оценка.


За 2022 година размера на отчисленията по чл. 60 и 64 от Закона за управление на отпадъците са, както следва:

- отчисления по чл. 60, ал.1 от ЗУО в размер на 5,40 лв. /тон депониран отпадък (при 5,40 лв./тон за 2021 г.); 

- отчисления по чл. 64, ал. 1 от ЗУО в размер на 95,00 лв. /тон депониран отпадък (при 82 лв./тон за 2021 г.); 


След подробен анализ и обсъждане на събираемостта на такса битови отпадъци и предвид планираните разходи за сметосъбиране, сметоизвозване, обезвреждане на отпадъците и поддържане площите за обществено ползване за 2022 г. предлагам да се запази размера на такса битови отпадъци за Община Бяла за 2021, приета с  Решение № 185 по протокол                                    № 22/29.12.2020 г. на Общински съвет Бяла, а именно:
 - 6,9‰ (промила) пропорционално върху по-високата между отчетната стойност и данъчната основа на имота за юридически лица, предприятия и фирми, разпределени както следва:

· 2,7 ‰ (промила) за сметосъбиране и сметоизвозване;

· 3,9 ‰ (промила) за обезвреждане на битовите отпадъци;

· 0,3 ‰(промила) за поддържане чистотата на териториите за обществено ползване.

- 3,5‰ (промила) пропорционално върху данъчната оценка на имота за болниците и училищата на територията на Община Бяла, разпределени както следва:

· 1,4 ‰ (промила) за сметосъбиране и сметоизвозване;

· 2,0 ‰ (промила) за обезвреждане на битовите отпадъци;

· 0,1 ‰ (промила) за поддържане чистотата на териториите за обществено ползване

· 6,9‰ (промила) пропорционално върху данъчната оценка на имота за физическите лица, разпределени както следва:

· 2,7 ‰ (промила) за сметосъбиране и сметоизвозване;

· 3,9 ‰ (промила) за обезвреждане на битовите отпадъци;

· 0,3 ‰(промила) за поддържане чистотата на териториите за обществено ползване.
Таксата за битови отпадъци за 2022 г., която ще постъпи в Община Бяла от юридически лица, предприятия, фирми и граждани от цялата община, прогнозно ще възлиза на 950 000 лв., но предвид увеличените разходи по различните компоненти на план-сметката, включително увеличената цена на отчисленията по чл. 64, ал. 1 от ЗУО в размер на 95,00 лв. /тон депониран отпадък (при 82 лв./тон за 2021 г.), средствата няма да бъдат достатъчни и е необходимо да се предвиди дофинансиране от бюджета на Община Бяла със средства, представляващи възстановени отчисления по чл. 60 и 64 от Закона за управление на отпадъците за периода 01.01.21-31.12.21 г. в размер на 100 867 лв. Средствата ще бъдат разпределени по компонентите на план-сметката за дейностите по чл. 66, ал. 1 от Закона за местните данъци и такси,  както следва:

	П  Р  И  Х  О  Д  И
	лв

	ОТ ТАКСА БИТОВИ ОТПАДЪЦИ
	950 000

	ДОФИНАНСИРАНЕ 
	100 867

	ВСИЧКО ПРИХОД
	1 050 867

	
	
	
	

	Р  А  З  Х  О  Д  И

	О Б Щ О
	ГР. БЯЛА
	СЕЛА

	
	лв.
	лв.
	лв.

	1.1. Осигуряване на съдове за съхраняване на битовите отпадъци – контейнери, кофи и други.
	10 000
	8 000
	 2 000

	1.2. Събиране, включително разделно, на битовите отпадъци и транспортирането им до депата или други инсталации и съоръжения за третирането им.
	462 003
	277 202
	184 801

	1.3. Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и 64 от Закона за управление на отпадъците.
	537 040
	322 224
	214 816

	1.4. Почистване на уличните платна, площадите, алеите, парковете и другите територии от населените места, предназначени за обществено ползване. 
	41 824
	25 094
	16 730


	ВСИЧКО РАЗХОД:
	1 050 867
	632 520
	418 347


С уважение,

          /п/
димитър славов

Кмет на Община Бяла
област Русе

